મેયરે જણાવ્યું હતું કે, શહેરમાં એર પોલ્યુશન ઘટાડવા માટે સૌપ્રથમ તો કયા વિસ્તારમાં કેટલું અને કયા પ્રકારનુ વાયુ પ્રદૂષણ ફેલાય છે તેની જાણકારી મેળવવી પડશે અને તેના માટે વિવિધ વિસ્તારોમાં ૧૦ જેટલાં મોનિટરિંગ સ્ટેશન ઊભા કરવામાં આવશે. આ મોનિટરિંગ સ્ટેશનમાં એકત્ર થતાં ડેટાનાં પૃથક્કરણ બાદ બે દિવસ અગાઉ જ કયા વિસ્તારમાં પ્રદૂષણનું સ્તર કેટલું રહેશે તેની જાણકારી નાગરિકો સુધી પહોંચાડવા માટે મોબાઇલ એપ્લિકેશન તથા ડિસ્પ્લે બોર્ડની મદદ લેવામાં આવશે.